Vísindavaka 2009 verður haldin föstudaginn 25. september i Listasafni Reykjavíkur frá kl. 17 til kl. 22 . Matís er þátttakandi á vísindavökunni og reikna má með fjölmenni í heimsókn . Dagurinn er tileinkaður evrópskum vísindamönnum og haldinn hátíðlegur í helstu borgum Evrópu . Markmiðið með Vísindavöku og atburðum henni tengdum er að færa vísindin nær almenningi , kynna fólkið á bak við rannsóknirnar og vekja almenning til umhugsunar um mikilvægi rannsókna - og vísindastarfs í nútímasamélagi . Rannís stendur fyrir Vísindavöku á Íslandi . Sprengjugengið og fleiri mæta ! Á Vísindavöku er fullt af fróðleik fyrir fólk á öllum aldri og í ár verður boðið upp á atriði á sviði og má þar nefna Sprengjugengið sem mætir á svæðið , fólk getur reynt að reka Vísindavefinn á gat , stjörnustrákarnir finna upp á einhverju sprelli og nýir vísindaþættir Ara Trausta verða kynntir . Á Vísindavöku kynnir vísindafólk frá háskólum , stofnunum og fyrirtækjum rannsóknarverkefni fyrir almenningi á lifandi og skemmtilegan hátt . Gestir fá að skoða og prófa ýmis tæki og tól sem notuð eru við rannsóknir , skoða afurðir verkefna og spjalla við vísindafólkið sjálft um hvernig er að starfa að vísindum , rannsóknum og nýsköpun . Fjölskyldan er í fyrirrúmi á Vísindavöku og gefst þar kjörið tækifæri til að kynna heim vísinda og tækni fyrir börnum og unglingum , en ungt fólk er sérstaklega velkomið á Vísindavöku . Vonandi sjá sem flestir sér fært að kíkja á Listasafn Reykjavíkur og spjalla við vísindamenn og skoða það sem fyrir augu ber á Vísindavöku . Enginn aðgangseyrir er og allir eru velkomnir . Hér má finna yfirlit yfir dagskrá og þátttakendur .